|  |  |  |
| --- | --- | --- |
| 1 9 7 6  EGYESÜLETI  TÁJÉKOZTATÓ  2 0 1 9 |  | 150.szám2019. ***Január*** |
| Abonyi Horgász  Egyesület |

**Az állami jegy kiadásához szükség lesz a regisztrációs folyamat végén kiadott nyilatkozaton és a horgászkártyán is szereplő 6 jegyű azonosító számra.**

**Mindenki ez engedély kiváltás előtt végezzel el a regisztrációt a regisztrációs pontokon!**

**Regisztrálási lehetőség 2019.01.24-én és 2019.01.31-én 17.00 órától. Előzetes bejelentkezés 06306372664 telefonszámon.**

**Változás az Egységes Szövetségi Hozzájárulás (ESZH) összegében a nők, az ifjúságiak és a 70 felettiek esetében! Kérjük a befizetéskor erre mindenki figyeljen!**

**A 2019. évi engedélyek árai:**

**Felnőtt férfi, nő (70 év alatt)**

Egységes Szövetségi hozzájárulás (ESZH) 2.000.-Ft.

Állami jegy: 2.000.-Ft.

Fogási napló: 200.-Ft.

Tagdíj: 8.000.-Ft.

Területi engedély: 30.000.-Ft.

**Összesen: 42.200.-Ft.**

***70 év felett nők és férfiak: 38.200.-Ft-ot fizessenek be.***

**Ifjúsági horgászok:**

Egységes Szövetségi hozzájárulás (ESZH) 2.000.-Ft.

Állami jegy: 2.000.-Ft.

Fogási napló: 200.-Ft.

Tagdíj: 4.000.-Ft

Területi engedély: 15.000.-Ft.

**Összesen: 23.200Ft.**

**Gyerek horgászok:**

Területi engedély: 900.-Ft.

Fogási napló: 200.-Ft.

**Összesen: 1.100.-Ft.**

*Kettős tagsággal rendelkező nők és férfiak 4.200.-Ft-al kevesebbet fizessenek be.*

A befizetéseket egy összegben kérjük befizetni OTP fiókban 2019. március 31-ig. **Csekkes befizetéseket megszüntettük. (bankszámla szám: 11742142-20001292)**

Aki területi engedélyt nem kíván váltani, tagságát csak tagdíj befizetésével tarthatja meg. Partszakasszal rendelkező horgászoknak a területi engedély váltása kötelező!

Hároméves kortól az adott év december 31. napjáig a 15. életévét be nem töltött személy részére állami horgászjegy kiadása esetén a törvény azon rendelkezésében foglaltakat (mely szerint rendelkezni kell horgászvizsgával) nem kell alkalmazni. Magyarul: annak az évnek a december 31.-éig amelyben a gyermek betölti a 15. életévét, részére az állami jegy váltásához vizsgakötelezettség nincs előírva. Gyermekek (15. életév betöltéséig) és 70. életévüket betöltöttek részére az állami jegy ingyenes, a fogási napló azonban részükre is 200 Ft.

2019. évben új belépő tagok a fenti összegen felül 8 000 Ft egyszeri halasítási díjat is kötelesek fizetni. Az ifjúsági horgászok esetében 4 000 Ft.

**Új Egyesületi támogatás kerül bevezetésre 2019-től:**

A partszakasszal rendelkezőknek 1000 Ft, akinek a partszakaszán bódé is található, annak 2000 Ft-ot kell befizetnie legkésőbb 2019.06.30-ig. Az összeg befizetése feltétele a jövő évi (2020. évi) engedély kiváltásásának. A több tulajdonosossal rendelkező partszakaszok esetében a fenti összegek tulajdonosonként értendőek, vagyis mindenkinek külön – külön meg kell az összeget fizetne.

**2019. évi fogási naplók leadásának rendje:**

A fogási naplókat legkésőbb 2019. február 28-ig kell leadni. Ebben az évben új módszerrel válthatók ki az engedélyek. Februárban és márciusban is 3-3 szombati napot jelöltünk ki. Törekedni kellene arra, hogy az elmúlt évi fogási naplók leadásával egy időben a horgász az új engedélyét is váltsa ki. Az adott napokon a leadáskor azonnal el fogjuk készíteni az új engedélyeket, nem kell egy más időpontban visszajönni átvenni. Természetesen lehetőség van rá, hogy csak a fogási naplót adjon le a horgász, s majd egy másik megjelölt napon váltsa ki az engedélyét. Az időpontok: 2019.02.02.; 2019.02.09;2019.02.23 és 2019.03.02; 2019.03.09;2019.03.23. reggel 8-tól este 18 óráig. (12-13 között ebédszünet).

A kiváltáshoz mindenki hozza magával:

horgász kártya 6 jegyű azonosító számát

közösségi munkajegyet (vagy a befizetést igazoló szelvényt)

a 2019. évi engedély árának befizetési bizonylatát

az árammal rendelkezők két megcímzett, bélyegzett borítékot.

**Határidőben le nem adott illetve hibásan kitöltött fogási napló leadása esetében a 2019. évi Állami jegy ára 4000 Ft-ba fog kerülni.**

Felhívjuk a gyermek horgászok figyelmét, hogy a fogásin naplók leadási határideje rájuk is vonatkozik, ellentétes esetben a 2000 Ft felárat nekik is meg kell fizetni, az új engedély kiváltásakor.

Vidéki horgászok is csak személyesen tudják leadni a fogási naplókat. A kettős tagsággal rendelkezők ott adják le, ahol azt kiadták. Az Abonyi HE. területén fogott halakat részletezve kérjük leadni.

A fenti időpont után a székhelyen ügyfélfogadási időben kell leadni és ott is vehető át, de egy hetes elkészítési határidővel.

**Közösségi munka jegy megváltása**

**2016. évtől 3 000 Ft-ról 6 000 Ft-**ra emelkedik a közösségi munka jegy értéke. Ezen díjakat általában a horgászok utólagosan fizetik meg az új engedély árak befizetésekor. Ezért kérjük figyelembe venni, hogy ***2019-ben utólagosan fizetendő összeg 6 000 Ft.***

**Változás a felnőtt és az ifi területi jegyek fogási mennyiségében**

Mindkét jegy ára változatlan maradt, azonban a fogási lehetőségek bővültek az egyéb halak esetében:

Felnőtt:

„ Keszegfélékből napi 3 kg és heti 6 kg és éves 20 kg fogható. Ezültkárászból napi 3kg , heti 6 kg fogható. Az ezüstkárász és a busa nem számít bele a éves 20 kg korlátozásba.”

Ifi:

„ Keszegfélékből napi 1,5 kg és heti 3 kg és éves 10 kg fogható. Ezültkárászból napi 3kg , heti 6 kg fogható. Az ezüstkárász és a busa nem számít bele a éves 10 kg korlátozásba.”

Vagyis az egyéb halak közül az ezüstkárész éves szinten korlátlan mennyiségben fogható a napi és a heti kvóták betartása mellett. Itt az ifi és a felnőtt horgász nem került megkülönböztetésre a fogási mennyiségekben.

**Változás a napi jegyek árában**

2019.0.101-től a felnőtt napi jegy ára 3 000 Ft-ról 3 500 Ft-ra, a felnőtt sport napi jegy ára 2 000 Ft-ra emelkedik. A többi napijegy ára változatlan mard. A napijegyek fogási mennyiségei nem változnak! A napijegyesek esetében a kárászra vonatkozó mennyiségi feloldás nem vonatkozik!

**HÍ R E K – K Ö Z L E M É N Y E K**

Fontos változások 2019-től:

**A halfogási tevékenységet végző személy köteles magánál tartani horgászat esetében a horgászegyesületi tagságot igazoló, a horgászszövetség által kiadott Magyar Horgászkártyát, a papíralapú állami horgászjegyet vagy turista állami horgászjegyet, területi jegyet és a horgász fogási naplót.**

**ifjúsági horgász**: a 10. életévét betöltött 18 év alatti, valamint az adott naptári évben 18. életévét betöltő; nappali tagozatos közép- vagy felsőfokú oktatási tanulmányokat folytató személy esetében 22 év alatti, valamint az adott naptári évben 22. életévét betöltő, gyermek horgásznak nem minősülő, állami horgászvizsgával rendelkező, horgászegyesületi tagsággal rendelkező személy;

Valamely fogási tilalom alá eső faj véletlenül megfogott egyedét vagy a mért- és mennyiségi korlátozások miatt – beleértve a helyi horgászrendben megjelölt mérettartományt is – nem megtartható halat vagy más hasznos víziállatot – **a halászeszközökből kíméletesen eltávolítva vagy a horogtól óvatosan és gyorsan megszabadítva, vagy ha ez sérülésmentesen nem lehetséges, akkor a zsinórt a szájnyílás előtt elvágva, a halászháló szemét átvágva – haladéktalanul vissza kell helyezni előhelyére, akkor is, ha sérült, beteg vagy elpusztult.**

(17) Az őshonos halállomány védelme érdekében máshonnan származó idegenhonos halakat a vízbe engedni, valamint az inváziós idegenhonos halakat – a (15) bekezdés szerinti kívülről akadást és a 30. § (3) bekezdése szerinti esetet kivéve, a környezetvédelmi és állatvédelmi jogszabályok figyelembevételével – visszaengedni tilos. **Idegenhonos élő csalihallal csalizni kizárólag azon a halgazdálkodási vízterületen lehet, ahol az idegenhonos hal kifogásra került. (pld: razbóra, ezüstkárász)**

**(23) A horgászati tevékenységet folytató személy egyidejűleg legfeljebb a területi jegy szerint 2 napi darabszám- és mennyiségi korlátozásnak megfelelő mennyiségű, a (14) bekezdésben foglaltaknak megfelelően élve tartott vagy a (16) bekezdés szerint elpusztított halat, kizárólag a horgászatához használt vízi járművön vagy horgászhelyén és legfeljebb 48 órán át tárolhat addig, amíg maga is a helyszínen tartózkodik. Egy horgászhelyen több horgász esetén minden horgász saját zsákmányát a többi horgász zsákmányától csak elkülönítetten tárolhatja. Ha a horgász a horgászhelyét vagy a vízpartot elhagyja, köteles a saját zsákmányát magával vinni.**

**2019-től az állami horgászvizsga díjmentes. Állami horgászvizsgát betöltött 10. életévtől lehet tenni"**

**SZJA 1 %:** Kérjük horgásztársainkat és családtagjaikat, hogy akik SZJA 1 %-ukat egyesületüknek kívánják felajánlani, az erre vonatkozó nyilatkozat kitöltésekor A kedvezményezett adószámaként a következőt jelöljék meg: **19832395-1-13** A kedvezményezett neve: Abonyi Horgász Egyesület.

Abony 2019. január 20.

Abonyi Horgász Egyesület Elnöksége